
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
DUOMENŲ VALDYSENOS DEPARTAMENTO 
DUOMENŲ VALDYMO SKYRIAUS NUOSTATAI

I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Duomenų valdysenos departamento Duomenų valdymo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Duomenų valdysenos departamento Duomenų valdymo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, esantis kitame struktūriniame padalinyje, tiesiogiai pavaldus Duomenų valdysenos departamento direktoriui (toliau – Departamento direktorius).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. [bookmark: _Hlk231297037]Skyriaus valstybės tarnautojams ir darbuotojams, dirbantiems pagal darbo sutartis (toliau kartu – darbuotojai), keliamus reikalavimus ir funkcijas nustato šie Nuostatai, norminiai teisės aktai ir Fondo valdybos vidaus tvarkos  bei  darbuotojų pareigybių aprašymai.
5. Šiuose Nuostatuose vartojamos sąvokos suprantamos taip, kaip jos apibrėžtos Valstybinio socialinio draudimo fondo valdybos prie Socialinės apsaugos ir darbo ministerijos darbo reglamente, Valstybinio socialinio draudimo fondo valdybos prie Socialinės apsaugos ir darbo ministerijos Duomenų valdysenos departamento nuostatuose ir kituose teisės aktuose.

II SKYRIUS
SKYRIAUS TIKSLAS, UŽDAVINYS IR FUNKCIJOS

6. Skyriaus veiklos tikslas – užtikrinti nuoseklų, vieningą, kokybišką ir teisės aktų reikalavimus atitinkantį duomenų valdymą Valstybinio socialinio draudimo fondo administravimo įstaigose (toliau – Fondo administravimo įstaigos), formuojant ir koordinuojant duomenų valdyseną, plėtojant duomenų architektūrą, metaduomenų valdymą bei duomenų gyvavimo ciklo, kokybės ir pokyčių valdymo praktikas.
7. Skyriaus uždaviniai:
7.1. formuoti, koordinuoti ir diegti vieningą Fondo administravimo įstaigų duomenų valdymo politiką bei vaidmenų modelius;
7.2. užtikrinti Fondo administravimo įstaigų duomenų architektūros, srautų integracijos ir įvykių sistemų nuoseklumą bei ilgalaikį vientisumą;
7.3. užtikrinti centralizuotą, vieningą ir prieinamą metaduomenų bei duomenų standartų valdymą visose Fondo valdybos informacinėje sistemoje;
7.4. valdyti duomenų gyvavimo ciklo procesus, užtikrinant duomenų kokybę, savalaikį archyvavimą bei naikinimo procedūrų atitiktį teisės aktams;
7.5. efektyviai valdyti duomenų struktūrų pokyčius ir koordinuoti su duomenų valdymu susijusių Fondo valdybos informacinės sistemos taikomųjų sistemų modifikavimo bei tobulinimo poreikius.
8. Įgyvendindamas uždavinius, Skyrius vykdo šias funkcijas:
8.1. Duomenų valdymo politikos formavimo srityje:
8.1.1. organizuoja ir koordinuoja vieningos Fondo administravimo įstaigų duomenų valdymo politikos rengimą, atnaujinimą ir įgyvendinimą;
8.1.2. rengia duomenų valdymo metodikas, gaires, standartus ir procesų aprašus bei užtikrina jų atitiktį teisės aktams ir gerosioms praktikoms;
8.1.3. nustato pagrindinius duomenų valdymo principus, atsakomybes ir jų paskirstymą tarp Fondo administravimo įstaigų padalinių;
8.1.4. koordinuoja duomenų valdymo procesų diegimą ir taikymą Fondo administravimo įstaigose bei vertina jų veiksmingumą;
8.1.5. užtikrina, kad duomenų valdymo procesai atitiktų galiojančių teisės aktų, Fondo administravimo įstaigų strateginių tikslų ir vidaus dokumentų reikalavimus;
8.1.6. koordinuoja duomenų savininkų, duomenų tvarkytojų ir kitų su duomenų valdymu susijusių vaidmenų modelio taikymą.
8.2. Duomenų architektūros kūrimo ir priežiūros srityje:
8.2.1. [bookmark: _Hlk230355555]kuria, prižiūri ir plėtoja Fondo administravimo įstaigų duomenų architektūros modelį, užtikrina duomenų struktūrų, modelių, srautų ir integracijų nuoseklumą Fondo valdybos informacinėje sistemoje;
8.2.2. teikia rekomendacijas dėl duomenų architektūros sprendimų, siekiant ilgalaikio duomenų infrastruktūros vientisumo ir plėtojimo;
8.2.3. kuria, prižiūri ir valdo įvykių katalogą;
8.2.4. kuria, taiko ir tobulina įvykių šablonus.
8.3. Metaduomenų valdymo srityje:
8.3.1. rengia ir tvarko terminų žodynus, duomenų elementų katalogus, klasifikatorius, kodų sąrašus ir kitus metaduomenų objektus, užtikrindamas jų vieningą taikymą Fondo administravimo įstaigose;
8.3.2. kuria, prižiūri ir tobulina duomenų standartus, kodavimo taisykles ir klasifikavimo principus bei užtikrina jų nuoseklų taikymą Fondo valdybos informacinėje sistemoje;
8.3.3. kuria ir eksploatuoja metaduomenų bazę, kurioje kaupiama informacija apie visus Fondo administravimo įstaigų veiklai reikalingus duomenis, jų turinį, šaltinius, juos generuojančius arba naudojančius procesus, saugojimo terminus.
8.4. Duomenų gyvavimo ciklo valdymo srityje:
8.4.1. rengia gaires duomenų gyvavimo ciklui, duomenų kokybei, teisingumui, prieinamumui, saugojimui, archyvavimui ir sunaikinimui valdyti;
8.4.2. nustato skirtingų duomenų saugojimo bei duomenų archyvavimo ir naikinimo procesus, atsižvelgdamas į teisės aktų reikalavimus ir Fondo administravimo įstaigų veiklos poreikius.
8.5. Duomenų struktūrų pokyčių valdymo srityje:
8.5.1. koordinuoja su duomenų valdymu susijusių Fondo valdybos informacinės sistemos pakeitimų poreikio analizę, vertinimą, testavimą ir diegimą;
8.5.2. bendradarbiaudamas su atsakingais Fondo valdybos administracijos padaliniais ir Valstybinio socialinio draudimo fondo valdybos teritoriniais skyriais (toliau – Teritoriniai skyriai) vertina duomenų struktūrų, modelių ir integracijų pokyčius pagal nustatytus duomenų valdymo ir architektūros standartus;
8.5.3. bendradarbiauja su informacinių technologijų funkcijas vykdančiais Fondo valdybos administracijos padaliniais architektūros, saugos, integracijų ir eksploatavimo klausimais.
9. Skyrius pagal kompetenciją taip pat atlieka šias funkcijas:
9.1. rengia teisės aktų bei kitų dokumentų projektus; 
9.2. Departamento direktoriui pavedus, nagrinėja prašymus, paklausimus ir skundus bei rengia atsakymų į juos projektus;
9.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
9.4. [bookmark: _Hlk230357310]konsultuoja Fondo valdybos darbuotojus, teikia metodinę pagalbą Teritorinių skyrių darbuotojams pagal Skyriaus kompetenciją;
9.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus; 
9.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
9.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
9.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Departamento direktoriui pavedus;
9.9. vykdo kitas teisės aktų nustatytas funkcijas, Departamento direktoriaus pavedimus.

III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas funkcijas, turi teisę: 
10.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
10.2. [bookmark: _Hlk220525580]gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
10.3. [bookmark: _Hlk220525774]teikti Departamento direktoriui siūlymus Skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo;
10.4. [bookmark: _Hlk220525785]naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

11. Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, norminiais teisės aktais, Fondo valdybos vidaus tvarkomis ir Departamento direktoriaus pavedimais.
12. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus Departamento direktoriui ir atskaitingas jam už Skyriaus veiklos rezultatus.
13. Vedėjas:
13.1. organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
13.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
13.3. užtikrina Skyriaus veiklos koordinavimą su kitais Departamento ir Fondo valdybos administracijos padaliniais;
13.4. teikia Departamento direktoriui pasiūlymus dėl Skyriaus veiklos ir darbo organizavimo tobulinimo;
13.5. vykdo kitas savo pareigybės aprašyme ir kituose teisės aktuose nustatytas funkcijas bei Departamento direktoriaus pavedimus.
14. Nesant Vedėjo, jis pavaduojamas Fondo valdybos direktoriaus nustatyta tvarka.
15. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedimus, laikytis  teisės aktų ir vidaus tvarkos reikalavimų.
16. Skyriaus veiklą kontroliuoja Departamento direktorius teisės aktų nustatyta tvarka.

